# Viggo Mortensen

Viggo Mortensen|  (2020)  |
| Biografía |
| Nacemento | (en) Viggo Peter Mortensen  20 de outubro de 1958  (67 anos) Watertown
 |
| Residencia | Arxentina (–1969) Copenhague Nova York Venezuela Esbjerg Dinamarca Estados Unidos de América España  |
| Educación | St. Lawrence University   Watertown High School (en)    |
| Actividade |
| Ocupación | actor de cinema, produtor de cinema, actor de televisión, músico de jazz, director de cinema, guionista, pintor, cantante, fotógrafo, compositor, poeta, escritor, actor  |
| Período de actividade | 1984  -  |
| Partido político | Partido Demócrata  |
| Membro de | Òmnium Cultural  |
| Xénero artístico | Wéstern  |
| Instrumento | Voz e teclado  |
| Obra |
| **Obras destacables (2001) Triloxía do Señor dos Aneis
* (2014) Far from Men (en)
* (2016) Captain Fantastic
* (2018) O libro verde
* (2022) Thirteen Lives
 |
| Familia |
| Cónxuxe | Exene Cervenka (1987–1998)  |
| Parella | Ariadna Gil (2009–)  |
| Fillos | Henry Mortensen  () Exene Cervenka  |
| Pais | Viggo Peter Mortensen   e Grace Gamble Atkinson  |
| Premios |
| * (2020)  Premio Donostia
* (2015)  Premio Honorífico Bodil
* (2010)  Cabaleiro da Orde de Dannebrog
* (2009)  Gran Premio Honorífico
* (2007)  Golden Boot Awards
* Premio do Sindicato de Actores de Cinema ao mellor elenco
* Premios Satellite
 |
|

---

 |
|

---

       |

**Viggo Peter Mortensen Jr.**, nado en Manhattan (Nova York) o 20 de outubro de 1958, é un actor estadounidense. Fixo o seu debut no cinema cun pequeno papel no filme de suspense de Peter Weir *Testemuña única* (1985). Apareceu en varios filems notables, entre eles *The Indian Runner* (1991), *Carlito's Way* (1993), *Crimson Tide* (1995), *Daylight* (1996), *The Portrait of a Lady* (1996), *G.I. Jane* (1997), *Un crime perfecto* (1998), *A Walk on the Moon* (1999) e *28 Days* (2000).

Mortensen acadou a fama internacional coa súa interpretación de Aragorn na triloxía fantástica *The Lord of the Rings* (2001–2003). Obtivo eloxios polas súas colaboracións co cineasta David Cronenberg nos filmes de suspense *A History of Violence* (2005), *Eastern Promises* (2007), polo cal foi nomeado ó Óscar ó mellor actor, e *A Dangerous Method* (2011). Obtivo de novo nomeamentos aos premios da Academia polos seus papeis principais como pai anarquista en *Captain Fantastic* (2016) e como Tony Lip en *O libro verde* (2018). Mortensen fixo o seu debut como director con *Falling* (2020), o cal tamén protagonizou.

Ademais da actuación, Mortensen explorou as belas artes, a fotografía, a poesía e a música. En 2002, fundou Perceval Press para publicar tanto as súas obras como as de artistas e autores pouco coñecidos. Mortensen cantou e compuxo parte da banda sonora de *The Lord of the Rings* e colaborou co guitarrista Buckethead en varios álbums.

## Traxectoria

Mortensen naceu na cidade de Nova York o 20 de outubro de 1958, fillo de Grace Gamble (nada Atkinson; 8 de xullo de 1928 – 25 de abril de 2015) e Viggo Peter Mortensen Sr. (8 de maio de 1929 – 2 de marzo de 2017). A súa nai era estadounidense, mentres que seu pai era dinamarqués. Coñecéronse en Noruega. O seu avó materno era canadense de Nova Escocia. A súa avoa parterna era de Trondheim, en Noruega.

## Filmografía

| Ano | Filme | Papel | Notas |
| --- | --- | --- | --- |
| 1985 | *Testemuña única* | Moses Hochleitner |  |
| *The Purple Rose of Cairo* |  |  |
| 1987 | *Salvation!* | Jerome Stample |  |
| 1988 | *Prison* | Burke/Forsythe Electrocution |  |
| *Fresh Horses* | Green |  |
| 1990 | *Once in a Blue Moon* |  | Telefilme |
| *Tripwire* | Hans |  |
| *Leatherface: The Texas Chainsaw Massacre III* | Tex |  |
| *Young Guns II* | John W. Poe |  |
| *The Reflecting Skin* | Cameron Dove |  |
| 1991 | *The Indian Runner* | Frank Roberts |  |
| 1993 | *Boiling Point* | Ronnie |  |
| *Ruby Cairo* | John E. "Johnny" Faro |  |
| *Carlito's Way* | Lalin |  |
| *The Young Americans* | Carl Frazer |  |
| 1994 | *The Crew* | Phillip |  |
| *Floundering* | Home sen teito |  |
| *Gospel According to Harry* | Wes |  |
| *American Yakuza* | Nick Davis/David Brandt |  |
| 1995 | *Gimlet* | Home |  |
| *Crimson Tide* | Tenente Peter "WEAPS" Ince |  |
| *The Passion of Darkly Noon* | Clay |  |
| *Black Velvet Pantsuit* | Worthless Junkie |  |
| *Anxos e demos* | Lucifer |  |
| 1996 | *Albino Alligator*  | Guy Foucard |  |
| *Daylight* | Roy Nord |  |
| *The Portrait of a Lady* | Caspar Goodwood |  |
| 1997 | *Vanishing Point* | Jimmy Kowalski | Televisión |
| *G.I. Jane* | John James "Jack" Urgayle |  |
| *My Brother's Gun* | Juanito |  |
| 1998 | *Un crime perfecto* | David Shaw |  |
| *Psycho* | Samuel "Sam" Loomis |  |
| 1999 | *A Walk on the Moon* | Walker Jerome |  |
| 2000 | *28 Days* | Eddie Boone |  |
| 2001 | *O Señor dos Aneis: A Irmandade do Anel* | Aragorn |  |
| 2002 | *O Señor dos Aneis: As Dúas Torres* |  |
| 2003 | *O Señor dos Aneis: O Regreso do Rei* |  |
| 2004 | *Hidalgo* | Frank Hopkins |  |
| 2005 | *A History of Violence* | Tom Stall/Joey Cusack |  |
| 2006 | *Alatriste* | Diego Alatriste y Tenorio |  |
| 2007 | *Eastern Promises* | Nikolai Luzhin |  |
| 2008 | *Slacker Uprising* | El mesmo |  |
| *Appaloosa* | Everett Hitch |  |
| *Good* | John Halder |  |
| 2009 | *Reclaiming the Blade* | El mesmo |  |
| *The People Speak* | El mesmo | Documental |
| *The Road* | O Home |  |
| 2011 | *A Dangerous Method* | Sigmund Freud |  |
| *On the Road* | Old Bull Lee |  |

## Vida persoal

Viggo Mortensen no Festival Internacional de Cinema de Venecia de 2009.
Mortensen estivo casado durante dez anos (de 1987 a 1997) coa música e artista estadounidense Exene Cervenka, cantante do grupo punk X, con quen tivo o seu fillo Henry Blake en 1988. Logo do divorcio da parella, a custodia do seu único fillo quedou compartida. En 2009, os medios difundiron a súa relación coa actriz española Ariadna Gil, compañeira de elenco en *Alatriste* e en *Appaloosa*.

O 20 de novembro de 2023, participou no certame de poesía Ciclo Poetas Di(n)versos da Coruña, onde recitou poemas seus en galego.

## Notas

## Véxase tamén